作者：杨无咎
词牌/韵律：永遇乐

paragraphs: 风褪柔英，雨肥繁实，又还如豆。
玉核初成，红腮尚浅，齿软酸微透。
粉墙低亚，佳人惊见，不管露沾襟袖。
折一枝、钗头未插，应把手捘频嗅。
相如病酒，只因思此，免使文君眉皱。
入鼎调羹，攀林止渴，功业还依旧。
看看飞燕，衔将春去，又是欲黄时候。
争如向、金盘满捧，共君对酒。